Euroopan kylmäaalto 2012

Euroopan kylmäaalto 2012 oli kylmä aalto, joka alkoi 27. tammikuuta 2012 ja toi lunta sekä kylmiä lämpötiloja suureen osaan Eurooppaa. Koko aallossa raportoitiin saaneen surmansa 824 ihmistä. Erittäin kylmiä lämpötiloja mitattiin monin paikoin Itä-Euroopan maissa, joissa lämpötila laski jopa alle −35 asteen. Koko kylmyysaallon matalin lämpötila, −42,7 astetta, mitattiin Suomessa.

Eurooppa

 
 Alankomaat - Kylmäaalto raportoitiin Alankomaissa, kun DeBiltissä mitattiin alimmillaan -18,9 astetta, se oli kaikista kylmin kyseisellä paikalla mitattu lämpötila vuoden 1956 jälkeen, koko maanlaajuisesti kylmin lämpötila, -22,8 astetta mitattiin Lelystadissa, se oli kaikista matalin koko maassa mitattu lämpötila vuodesta 1985 lähtien. Koditon ihminen kuoli kylmyyteen 2. helmikuuta. Samoihin aikoihin monet ihmiset luistelivat Amsterdamin kanaaleissa.

 Armenia – Zvartnotsin ja Širakin kansainväliset lentoasemat jouduttiin sulkemaan raskaan lumentulon takia.

 Azerbaidžan – 8. helmikuuta lämpötila putosi Bakussa -14 asteeseen rikkoen 42 vuotta vanhan tuloksen. Heydar Aliyevin kansainvälisellä lentoasemalla Bakussa oli myös todellisia ongelmia ja siellä jouduttiin perumaan joitakin lentoja.

 Bulgaria – Bulgariassa satoi yli 150 cm lunta ja yhden ihmisen tiedetään kuolleen hypotermiaan kun lumi ympäröi hänen autonsa. Meteoalarm antoi varoituksia lumesta läntiseen Bulgariaan, tuulesta maan keskiosiin ja sateista maan itäosiin. Lämpötilat olivat poikkeuksellisesti alle -10 asteen yli viikon ja ylsivät alimmillaan jopa -30 asteeseen kahteen kertaan Knežaan. Eteläisellä Haskovon alueella Ivanovon padon seinä sortui aiheuttaen Biserin kylään tulvan, joka surmasi 11 ihmistä. Sen lisäksi 16 muuta ihmistä sai surmansa paleltumisesta tai uupumuksesta.

 Espanja – Palmassa, Mallorcassa koettiin voimakkain lumijakso vuoden 1956 jälkeen.
 Katalonia – Raskas lumentulo ja 175km/h vauhtiset tuulet raportoitiin Portboussa kun lämpötila laski samaan aikaan alimmillaan -23 asteeseen.

 Italia – Rooma koki harvinaisen voimakkaan lumisateen ja suuri osa Venetsian kanavista jäätyi, samalla kun lumikinoksien korkeus nousi kahteen metriin muutamassa viikossa Apenniineilla. 6. helmikuuta raideliikenne tökki pahasti ja monet ihmiset joutuivat odottamaan junissaan perille pääsyä yli viikonlopun. Lämpötila laski -21 asteeseen 7. helmikuuta maan pohjoisosissa. 54 ihmistä sai surmansa kylmän aallon seurauksena.

 Georgia – 7. helmikuuta Georgian johto raportoi että maa oli kokenut kylmimmän talven noin 50 vuoteen, tärkeiden vesistöjen, kuten Mtkvarin ja Tbilisianjärven jäädyttyä.

 Kreikka – Monet kodittomat ihmiset kuolivat kylmyyteen ja Évros-joen pato murtui paineesta. Lämpötilat laskivat -25 asteeseen Flórinan kaupungissa.

 Kroatia – 6. helmikuuta kolme ihmistä sai surmansa, joihin liittyi monien kylien lumen alta pelastaminen, varsinkin Vrgoracin lähistöllä.

 Kypros – 29. helmikuuta raportoitiin sataneen lunta pääkaupungissa, Nicosiassa.

 Latvia – Kaikista matalin ruohotasolla mitattu lämpötila mitattiin Strencin meteorologisella asemalla, lämpötilan laskien siellä alimmillaan -34,2 asteeseen 5. helmikuuta. Muutaman päivän ajan millään mittausasemalla ei mitattu millään hetkellä -20 astetta korkeampia lukemia. 

 Malta – Kaikista matalin ruohotasolla mitattu lämpötila mitattiin Zebbugissa, jossa se laski -2,4 asteeseen. Se mitattiin keskiviikkona, 8. helmikuuta. Ilmassa mitattu 4,0 astetta saavutettiin yhden myrskysarjan aikana, joka tapahtui kyseisen kuukauden aikana.

 Puola – Aikaisin aamulla 30. tammikuuta kylmärintama pyyhkäisi itäisen Puolan ylitse, sen jälkeen AccuWeather.com näytti tilastot. 1. tammikuuta 2012 alkaen tilastointi päivään asti olevalla ajanjaksolla 103 ihmisen raportoitiin kuolleen kylmyyteen.

 Ranska – 6. helmikuuta BBC News raportoi 4 ihmisen kuolleen ja 43 kunnan saaneen Ranskassa korkean tason varoituksen "poikkeuksellisista" sääolosuhteista. 11. helmikuuta Six Nations Championship peli Ranskan ja Irlannin välillä jouduttiin lykkäämään hieman ennen sen alkua liian kylmän sään takia, kun lämpötila laski jopa alle -10 asteeseen.

 Romania – 86 ihmistä kuoli kyseisessä maassa. Joillakin alueilla kylmyyttä seurasi voimakkaat lumisateet, jotka nostattivat lopulta jopa 5 metrin korkuiset kinokset. 11. helmikuuta Tonava oli jäätynyt kokonaan.

 Serbia – Sjenicassa mitattiin -32 astetta aikaisin aamulla 9. helmikuuta. Serbiassa jopa 50 000 ihmistä joutui raskaan lumen ja lumimyrskyjen saartamiksi vuoristoalueilla. Polttoainetuotanto oli huonoa. 8. helmikuuta sähkön kulutus rikkoi ennätyksen, kun sähköä kulutettiin päivän aikana 162 miljoonaa kWh. Yhteensä 20 ihmistä sai surmansa kyseisessä maassa.

 Turkki – 31. tammikuuta raskas lumi peitti Istanbulin ja varsinkin siellä sijaitsevan Blue Mosquen. 102 lentoa jouduttiin perumaan Ataturkin kansainvälisellä lentoasemalla. Lähemmäs 140 000 ihmistä, jotka joutuivat kodittomiksi Vanin maanjäristyksen jälkeen, kärsivät -4 asteen pakkasista ja 30 senttimetrin lumipeitteestä.

 Ukraina – Yli sata koditonta ihmistä kuoli, kun lämpötilat laskivat alimmillaan -35 asteeseen. Polttoainetuotanto sujui huonosti. Kylmyys aiheutti yli 600 ihmiselle paleltumisen tai hypotermian jo kolmen päivän aikana. Lähes 24 000 ihmistä hakeutui suojaan saman kolmen päivän aikana BBC:n raporttien mukaan. Länsi-Ukrainassa, Rivnessä ja Frankivskissä lämpötila laski -28 asteeseen. Ukrainan terveysviranomaiset tiedottivat 16. helmikuuta, että 151 ihmistä kuoli kylmyyden takia.

 Venäjä – Terveysministeriö tiedotti 13. helmikuuta, että kylmyys oli 1. tammikuuta lähtien aiheuttanut 215 ihmisen kuoleman.

 Valko-Venäjä – 30. tammikuuta aikaisin aamulla ajankohtaan nähden normaalit lämpötilat muuttuivat yhtäkkiä, AccuWeatherin saamasta tiedosta todetaan. Meteoinfo.by:n tietojen mukaan 11.-12. helmikuuta välisenä yönä lämpötila laski Brahin Raionissa -34,3 asteeseen.

 Yhdistynyt kuningaskunta – MetOffice tiedotti muutaman säävaroituksen, kun lunta satoi suureen osaan maata erittäin paljon 4. helmikuuta, häiriten auto- ja lentoliikennettä. Lämpötila laski alimmillaan -11,8 asteeseen aikaisin aamulla 8. helmikuuta. Lisää raskasta lunta satoi 9.-10. helmikuuta välisen yön aikana Britanniassa. 10.-11. helmikuuta välisen yön aikana lämpötila laski alimmillaan -15,6 asteeseen, joka on kylmin mitattu lukema talvella 2010-2011 mitatun lukeman jälkeen.

Afrikka
Kylmäaalto näkyi myös ainakin Pohjois-Afrikan Algeriassa ja Libyassa siellä hyvin harvinaisen lumipeitteen merkeissä.

Lähteet

Aiheesta muualla 

Ilmastohistoria